CELEX: 62011TN0180
Language: bg
Date: 2011-03-23 00:00:00
Title: Дело T-180/11: Жалба, подадена на 23 март 2011 г. — Chivas/СХВП — Glencairn Scotch Whisky (CHIVAS LIVE WITH CHIVALRY)

21.5.2011   
            
            
               BG
            
            
               Официален вестник на Европейския съюз
            
            
               C 152/27
            
         Жалба, подадена на 23 март 2011 г. — Chivas/СХВП — Glencairn Scotch Whisky (CHIVAS LIVE WITH CHIVALRY)
   (Дело T-180/11)
   2011/C 152/49
   Език на жалбата: английски
   
      Страни
   
   
      Жалбоподател: Chivas Holdings (IP) Ltd (Renfrewshire, Обединеното кралство) (представител: A. Carboni, Solicitor)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Glencairn Scotch Whisky Co. Ltd (Глазгоу, Обединеното кралство)
   
      Искания на жалбоподателя
   
   
               —
            
            
               да се отмени Решението на първи апелативен състав на Службата за хармонизация във вътрешния пазар (марки, дизайни и модели) от 12 януари 2011 г. по преписка R 1262/2010-1 и да се върне заявката на СХВП за да може същата да продължи процедурата; и
            
         
               —
            
            
               да се осъди ответникът и всички страни, встъпили в настоящото производство по обжалване, да понесат направените от тях разноски и разноските на жалбоподателя както в това производство, така и в производството по обжалване през апелативния състав.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словната марка „CHIVAS LIVE WITH CHIVALRY“, за стоки и услуги от класове 33, 35 и 41 — заявка за марка на Общността № 7299605
   
      Притежател на марката или знака, на която/който се прави позоваване в процедурата по възражение: другата страна в производството пред апелативния състав
   
      Марка или знак, на която/който се прави позоваване в подкрепа на възражението: регистрация № 1293610 в Обединеното кралство на фигуративната марка „CHIVALRY“ за стоки от клас 33; регистрация № 2468527 в Обединеното кралство на фигуративната марка „CHIVALRY SPECIAL RESERVE SCOTCH WHISKY“ за стоки от клас 33; нерегистрирана в Обединеното кралство словна марка „CHIVALRY“ за „Scotch whisky“
   
      Решение на отдела по споровете: уважава частично възражението.
   
      Решение на апелативния състав: отхвърля жалбата.
   
      Изложени правни основания: нарушение на член 76, параграф 1 и член 75 от Регламент (ЕО) № 207/2009 на Съвета, тъй като апелативният състав: (i) е извършил неправилна фактическа преценка на характеристиките на съответните потребители и не е посочил мотивите за тази преценка; (ii) при условията на евентуалност е, приел, (i) че съответният потребител е „особено проницателен и лоялен към марката“, като неправилно е пропуснал да оцени, че такива характеристики биха завишили вниманието на релевантния потребител и съответно, биха намалили вероятността от объркване; (iii) не е взел предвид, или не е взел предвид в достатъчна степен, различното естество и предназначение на разглежданите марки; (iv) не е взел предвид важните насоки на Съда и е приел неправилен подход, когато е сравнявал марките; (v) отдал е недължимо внимание на наличието на думата „CHIVALRY“ в марката на заявителя, като е пренебрегнал визуалните различия между марките; (vi) неправилно е приел, че при фонетичното сравнение между марките може да се следва същия подход като при визуалното сравнение; (vii) допуснал е грешка като е анализирал концептуалното сходство между марките, ограничавайки се или насочвайки своето внимание основно върху думата „CHIVALRY“, която се появява във всяка от марките; и (viii) е преценил неправилно вероятността от объркване.